रिआसती अदारा जे इस बक्खी अपनिएं जिम्मेवारिएं गी समझदा ऐ तां इस बक्खी नोहाड़े दमाकै च खड़का जरूर होना लोड़चदा ऐ। एह इक बड़ी गै बसोसनाक गल्ल ऐ जे कश्मीर फकोआ करदा ऐ ते सत्ता उप्पर कब्जा करिऐ बैठे दे लोक अपने हाल च मस्त न जदके इस अग्गी दी गर्मी नमीं दिल्ली तक्कर मसूस कीत्ती जा करदी ऐ। सोज़ गी इत्थें औने गी गलाया गेआ हा ते गृह मंत्री पी चिदम्बरम बी औंदे दौं धेहाड़े तक्कर इत्थे औने आहले न। केंद्र पासेआ कीत्ती जाने आहली चैंता नै हालात च थोड़ी-मति संजीदगी आहन्नने दा कम्म कीत्ता ऐ जदके एहदे थमां पैहलै रिआसती स्तर उप्पर इस मामले च गोलमाल गै कीत्ता जा करदा हा।